รางวัลที่สวนสัตว์พาต้าได้รับ
บัวน้อย ขณะนั่งเล่นชิงช้า
**สวนสัตว์พาต้า** (อังกฤษ: Pata Zoo) เป็นสวนสัตว์ขนาดเล็ก ตั้งอยู่ที่ชั้น 6–7 ของห้างสรรพสินค้าพาต้า สาขาปิ่นเกล้า ในเขตบางพลัด ฝั่งธนบุรี กรุงเทพมหานคร บริเวณแยกบรมราชชนนี ด้านมุ่งหน้าไปทางสะพานสมเด็จพระปิ่นเกล้า เปิดดำเนินกิจการเมื่อต้นปี พ.ศ. 2526 โดยเริ่มแรกเปิดให้เข้าฟรี ต่อมาจึงเริ่มเก็บค่าเข้าชม ในอัตราเด็ก 5 บาท ผู้ใหญ่ 10 บาท ปัจจุบันอยู่ที่ ผู้ใหญ่ 80 บาท เด็ก 50 บาท เปิดตั้งแต่ 10.00-17.00 น. ทุกวัน ในวันหยุดเสาร์-อาทิตย์ และวันหยุดราชการมีการแสดงพิเศษจากสัตว์ต่าง ๆ เช่น ละครลิง

ประวัติ
-------

ห้องอนุบาลสัตว์
สวนสัตว์พาต้าจดทะเบียนขึ้นเป็นสวนสัตว์เอกชนในปี พ.ศ. 2557 โดยจดทะเบียนกับกระทรวงพาณิชย์ ถือเป็นสวนสัตว์เอกชนแห่งแรกในประเทศไทย ในขณะนั้นยังไม่มีกฎหมายควบคุมสวนสัตว์ก่อนจะมีกฎหมายคุ้มครองขึ้นในปี 2535  พาต้านำสัตว์เข้ามาจากบริษัทสยามฟาร์ม จำแนกตามประเภทประกอบไปด้วย สัตว์เลี้ยงลูกด้วยนมประมาณ 130 ชนิด ราว 250 ตัว สัตว์ปีก 300 ชนิด มากกว่า 600 ตัว สัตว์เลื้อยคลานสะเทินน้ำสะเทินบก 350 ชนิด ประมาณ 700 ตัว จำนวนนี้ไม่รวมงูหลามทองที่ได้จากการเพาะเลี้ยง 

สวนสัตว์พาต้าอยู่ที่ชั้นที่ 6 ของห้างพาต้า โดยเป็นส่วนแสดงของสัตว์เลื้อยคลาน, สัตว์ครึ่งบกครึ่งน้ำ, สัตว์เลือดเย็น หรือสัตว์หากินในเวลากลางคืน มีการตกแต่งอย่างสนใจในรูปแบบป่าดึกดำบรรพ์ และมีจุดเด่น คือ ซากสต๊าฟของปลากระเบนราหูน้ำจืดขนาดใหญ่ รวมถึงส่วนแสดงงูหลามทองขนาดใหญ่ รวมถึงเคยแสดงซาลาแมนเดอร์ยักษ์เพียงตัวเดียวในประเทศไทย ซึ่งต่อมาเมื่อตายลงได้มีการแสดงซากสต๊าฟเอาไว้ เริ่มแรกทางสัตว์พาต้าจัดโซน "สัตว์โลกพิสดาร" เพื่อเป็นที่พักผ่อนหย่อนใจให้คนมาชม ก่อนจะได้รับเสียงตอบรับ และเปิดเป็นสวนสัตว์เต็มรูปแบบ

ในชั้นที่ 7 จะเป็นสวนแสดงของสัตว์หลากหลายชนิด เช่น นกเพนกวิน, นกเงือก, ม้าแคระ, ลีเมอร์, อุรังอุตัง, ลิงกังเผือก, ลิงวอกเผือก, ค่างดำ, ลิงสไปเดอร์, เสือโคร่ง, เสือดาว-เสือดำ, เสือลายเมฆ, แมวดาว, หมีควาย, หมีหมา, หมาจิ้งจอก, นกมาคอว์ และมีสวนสัตว์เด็กที่สามารถสัมผัสตัวสัตว์ได้ เช่น กระต่าย, แกะ, แพะ, หนูตะเภา รวมถึงกรงนกขนาดใหญ่ที่มีทางเดินที่ขนาบไปด้วยน้ำและน้ำตก และจุดเด่นของสวนสัตว์ชั้นนี้ คือ กอริลลา ที่เป็นเอปที่มีขนาดใหญ่ที่สุดในโลก ซึ่งเดิมเคยมีอยู่ด้วยกัน 2 ตัว เป็นเพศผู้และเพศเมีย

จุดเด่นของสวนสัตว์แห่งนี้ในช่วงเปิดตัว คือ อยู่บนชั้นสูงสุดของห้างสรรพสินค้าที่ทันสมัยในยุคนั้น ต้องอาศัยลิฟต์แก้ว ซึ่งมีผนังกระจกขึ้นไป เดินทางขึ้นไปพร้อมกับชมทิวทัศน์ภายนอกอาคาร บางส่วนของสวนสัตว์ติดเครื่องปรับอากาศ เพื่อจัดแสดงสัตว์เมืองหนาว ที่ไม่มีแสดงที่สวนสัตว์อื่น ๆ ของรัฐในประเทศไทย เช่น นกเพนกวิน อนึ่ง สวนสัตว์พาต้าเคยถูกไฟไหม้เมื่อ พ.ศ. 2535 จนทำให้สัตว์เล็กสัตว์น้อยที่อยู่ในส่วนจัดแสดงตายเป็นจำนวนมาก ก่อนจะมีการปรับปรุงและเปิดให้เข้าชมได้ตามปกติในอีกไม่กี่เดือนต่อมา 

ต่อมา กิจการของสวนสัตว์พาต้าอยู่ในช่วงซบเซา มีผู้เข้าชมลดน้อยลงจากเดิมไปมาก เนื่องจากสภาพสังคมที่เปลี่ยนแปลงไป กระทั่งในปี พ.ศ. 2557 ได้มีการเรียกร้องให้ปล่อยกอริลลาเพศเมียที่มีเหลืออยู่เพียงตัวเดียวที่ชื่อ "บัวน้อย" เนื่องจากมีสภาพความเป็นอยู่ที่ดูน่าสงสาร ต้องอยู่ในห้องปรับอากาศ โดยริเริ่มกันตั้งแต่ปี พ.ศ. 2553  แต่ทางผู้บริหารสวนสัตว์และสัตวแพทย์ยืนยันว่าบัวน้อยมีสุขภาพกายและจิตที่แข็งแรงดี รวมถึงได้รับการดูแลเป็นอย่างดีภายหลังที่ สวนสัตว์ดุสิต ปิดตัวลงเมื่อปี 2561 นายคณิต เสริมศิริมงคล ผู้อำนวยการสวนสัตว์พาต้า เปิดเผยว่าในช่วงปี 2562 โดยนับย้อนไป 10 เดือนตั้งแต่สวนสัตว์ดุสิตปิดตัว มีผู้ใช้บริการสวนสัตว์สูงขึ้นเฉลี่ยไม่ต่ำกว่า 50 % โดยเฉพาะในวันหยุดเสาร์-อาทิตย์ และในช่วงปิดภาคการศึกษา

สวนสัตว์พาต้าในปัจจุบันได้ขนย้ายสัตว์บางส่วนไปไว้ที่พักสัตว์ อำเภอบางกรวย จังหวัดนนทบุรี เพื่อลดความแออัดของจำนวนประชากรสัตว์ ทางด้านผู้บริหารและผู้จัดการสวนสัตว์พาต้ายืนยันว่าพาต้าดูแลอย่างดีที่สุด สวนสัตว์พาต้าถูกตั้งคำถามถึงเรื่องการจัดการดูแลสัตว์อยู่บ่อยครั้งรวมไปถึงเรื่องข้อจำกัดทางด้านพื้นที่แตกต่างจากสวนสัตว์ทั่วไป ถูกตั้งคำถามถึงความไม่เหมาะสมเพราะพื้นที่จัดแสดงคับแคบเกินไป และสัตว์ไม่ได้อยู่กับสภาพธรรมชาติที่ควรจะอยู่หรือควรจะได้รับเพื่อส่งเสริมพฤติกรรมให้สัตว์ปรับตัวกับธรรมชาติได้ ปัจจุบันทางสวนสัตว์พาต้าได้ทำการเพาะพันธุ์สัตว์ป่าที่ใกล้สูญพันธุ์หลายชนิด เช่น งูหลามทอง ชะนีมงกุฎ เสือดาว ลิงแสมเผือก ลิงอุรังอุตัง เป็นต้น และได้ทำการซื้อขายแลกเปลี่ยนระหว่างสวนสัตว์ด้วยกัน เพื่อการศึกษาวิจัยและการดำรงเผ่าพันธุ์ ทางสวนสัตว์พาต้ายืนยันหากมีพื้นที่ป่ามากพอ ทางสวนสัตว์จะปล่อยสู่ธรรมชาติ ตลอดจนมีการวางแผน ศึกษา วิจัย ทดลอง

อ้างอิง
-------

1. ↑  "สวนสัตว์พาต้า บ้านของสัตว์ที่กำลังจะมีกฎหมายรองรับ
2. ↑  [Excluesive สวนสัตว์พาต้า-กอริลลาบัวน้อย ตำนานที่ยังมีชีวิต]
3. ↑  "สวนสัตว์พาต้า จ.กรุงเทพฯ". ฮอลิเดย์ไทย. คลังข้อมูลเก่าเก็บจากแหล่งเดิมเมื่อ 2013-08-24. สืบค้นเมื่อ 7 October 2014.
4. ↑  "'สวนสัตว์พาต้า' ควรค่าแก่กาลอวสาน..หรือไม่?". ผู้จัดการออนไลน์. 21 July 2013. คลังข้อมูลเก่าเก็บจากแหล่งเดิมเมื่อ 2013-11-15. สืบค้นเมื่อ 7 October 2014.
5. ↑  "คืนความสุขกอริลลา 'บัวน้อย' ปิด - ไม่ปิด? สวนสัตว์ลอยฟ้าฯ". ผู้จัดการออนไลน์. 25 September 2014. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 7 October 2014.
6. ↑  สวนสัตว์พาต้าเฮ!!!รับอานิสงส์กลุ่มครอบครัวเดินทางมาพักผ่อนพุ่ง 50% หลังจากเขาดินวนาปิด
7. ↑  สามทศวรรษ ‘สวนสัตว์พาต้า’ : เรา(เลือก)มองหาสิ่งใด

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สวนสัตว์พาต้า**

* สวนสัตว์พาต้า ที่เฟซบุ๊ก
* แผนที่และภาพถ่ายทางอากาศของ สวนสัตว์พาต้า
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°46′17″N 100°29′02″E﻿ / ﻿13.771305°N 100.484025°E﻿ / 13.771305; 100.484025

| * ด
* ค
* ก
เขตบางพลัด |
| --- |
| แขวง | 
* บางบำหรุ
* บางพลัด
* บางยี่ขัน
* บางอ้อ

 | ที่ตั้งของเขตบางพลัดในกรุงเทพมหานคร |
| ประวัติศาสตร์ | 
* อำเภอบางพลัด จังหวัดพระนคร
* ตำบลบางพลัด อำเภอบางกอกน้อย จังหวัดธนบุรี
* แขวงบางพลัด เขตบางกอกน้อย กรุงเทพมหานคร
* เขตบางพลัด กรุงเทพมหานคร

 |
| ภูมิศาสตร์ | 
* แม่น้ำเจ้าพระยา
* คลองเตาอิฐ
* คลองบางกอกน้อย
* คลองบางบำหรุ
* คลองบางพลัด
* คลองบางยี่ขัน

 |
| เศรษฐกิจ | 

|  |  |
| --- | --- |
| คมนาคม | 
* ทางพิเศษศรีรัช
* ถนน
	+ จรัญสนิทวงศ์
	+ เจ้าพระยาสยาม
	+ เทอดพระเกียรติ
	+ ราชวิถี
	+ รุ่งประชา
	+ สมเด็จพระปิ่นเกล้า
	+ สิรินธร
	+ อรุณอมรินทร์
* รายชื่อทางแยก
* สะพานข้ามแม่น้ำเจ้าพระยา
	+ พระราม 6
	+ กรุงธน
	+ พระราม 8
* แขวงทางหลวงธนบุรี
* ทางรถไฟสายใต้
	+ บางบำหรุ
* รถไฟฟ้าชานเมือง สายสีแดงอ่อน
* รถไฟฟ้ามหานคร สายเฉลิมรัชมงคล
	+ บางอ้อ
	+ บางพลัด
	+ สิรินธร
	+ บางยี่ขัน
* เรือด่วนเจ้าพระยา

 |
| ธุรกิจ | 
* พาต้า ปิ่นเกล้า
	+ สวนสัตว์
* เมเจอร์ ซีนีเพล็กซ์ ปิ่นเกล้า
* โลตัส จรัญสนิทวงศ์
* ตั้งฮั่วเส็ง ธนบุรี

 |

 |
| สังคม | 

|  |  |
| --- | --- |
| การศึกษา | 
* คณะกายภาพบำบัด มหาวิทยาลัยมหิดล
* สถาบันดนตรีกัลยาณิวัฒนา

 |
| สาธารณสุข | 
* โรงพยาบาลยันฮี
* โรงพยาบาล ตา หู คอ จมูก

 |
| วัฒนธรรม | 
* *รายชื่อวัด*
	+ จตุรมิตรประดิษฐาราม
	+ บวรมงคล
	+ ภคินีนาถ
	+ วิมุตยาราม
	+ สามัคคีสุทธาวาส
	+ อาวุธวิกสิตาราม
* มัสยิดบางอ้อ
* บ้านบางยี่ขัน

 |

 |
| หมวดหมู่ หมวดหมู่ |